KLUBMODUL eitur nýggja limaskipanin hjá B36, og hetta merkir, at allir limir skulu gjalda síni limagjøld umvegis nýggju skipanina á hesi síðuni.
Nýggja skipanin hevur til endamáls at skráseta øll íðkandi hjá B36, og tá spælarar í B36 gjalda limagjaldið her, eru teir samstundis skrásettir sum limir í B36.
Vónandi lættir nýggja skipanin eisini um hjá foreldrum og spælarum, sum skjótt og lætt kunnu gjalda limagjøldini her. Felagið heitir á øll um at gjalda limagjald nú! Tá limagjaldið er goldið, er spælarin limur í tryggingarskipanini hjá ÍSF.
Tá tú hevur goldið limagjaldið í B36 kanst tú: Luttaka á limadegnum, har børn og ung sleppa venja saman við Effo deildinum, Luttaka í venjing hjá B36, har felagið veitir góðar venjarar og útgerð til venjingina*, Luttaka í dysti fyri lið hjá B36, har felagið veitir dystarklæðir, Fáa goldið ferðin í samband við dyst, tá ferðast verður við SSL, Luttaka í sosialium tiltøkum, ið felagið skipar fyri. Eitt nú jóla-, føstulávints-, summar- og endaveitslu, Øll sum hava goldið limagjald í B36 fáa eina ókeypis flotta B36 t-shirt.
Niðanfyri trýsta tit á leinkijuna, skriva kravdu upplýsingarnar og gjalda so upplýstu upphæddina.
GEVIÐ GÆTUR: Eitt avgreiðslugjald verður kravt saman við limagjaldinum. Umsitarar av skipanini fáa gjaldið. Mælt verður til at brúka VISA/Dankort. Gjaldið er hægri við øðrum kortum.
Limagjaldið verður skuldskrivað í februar-mars mánaði og er galdandi fyri árið.
-------------- LIMAGJALD 2020 - TRÝST HER !! --------------
Limagjaldið fyri ár 2020 er ásett soleiðis:
• 1.100 kr. fyri íðkandi vaksin og dreingir U21/gentur U18
• 500,kr. fyri 3. deild menn og old boys
• 500,kr. fyri 2. deild kvinnur og old girls
• 1.100 kr. fyri íðkandi ung (U13-U17).
• 900 kr. fyri íðkandi børn U11
• 700 kr. fyri íðkandi børn (U6-U9).
• 200 kr. fyri heilsfótbólt
• 500 kr. fyri stuðulslimir / hvílandi limir
Stuðulslimir / hvílandi limir kunnu eisini flyta kr. 500,- á konto 9181-1277466 í Betri
Um foreldur hava fleiri børn í B36 undir U-17 og G 14-18 rindar fyrsta barnið fullan prís, og síðan verður avsláttur á 20% latin fyri hvørt eyka barnið.
Skipanin skrásetur hetta sjálv.
Um limir av einihvørjari orsøk ynskja at skifta felag, tilskilar B36 sær rætt at krevja inn ógoldið limagjald, áðrenn loyvisbrævið verður útflýggjað. Tí er alneyðugt at goyma kvittanir fyri goldið limagjald, um ivamál stinga seg upp.
Tað er sera umráðandi at B36 fær fráboðan um broytingar sum:
• Bústaðarbroyting
• Navnabroyting
• Broytt telefonnummar
• Aldursbólkur skeivt ásettur
• Broyting í limaskapinum
(strikast, gerast passivur ella aktivur, útiseti, o.s.fr.)
Seinast dagførd: Leygardagur, 29. februar 2020 10:43
Leygardagin 30. mai - kl. 13:00
Mánadagin 01. juni - kl. 18:00
Hvør vinnur, B36-HB?
HB við einum máli
HB við fleiri málum